seungwon929/Th-miracl huggingface dataset:
ถนนพุทธสาคร

ถนนพุทธสาคร () หรือ ทางหลวงชนบท สค.1018 [แยกทางหลวงหมายเลข 4 (กม.ที่ 21.000)-กระทุ่มแบน] บางครั้งเรียกว่า "ถนนพุทธมณฑล สาย 4 ตัดใหม่" เป็นถนนที่อยู่ในความรับผิดชอบของกรมทางหลวงชนบท เชื่อมต่อระหว่างถนนเศรษฐกิจ 1 (ทางหลวงแผ่นดินหมายเลข 3091) ไปสิ้นสุดที่ถนนเพชรเกษม (ทางหลวงแผ่นดินหมายเลข 4) และถนนพุทธมณฑล สาย 4 (ทางหลวงแผ่นดินหมายเลข 3310) ตำบลอ้อมน้อย อำเภอกระทุ่มแบน จังหวัดสมุทรสาคร ระยะทางประมาณ 7.445 กิโลเมตร

เดิมเป็นโครงการถนนลาดยางสาย ง 1 ผังเมืองรวมเมืองกระทุ่มแบน จังหวัดสมุทรสาคร ก่อสร้างแล้วเสร็จเมื่อปี พ.ศ. 2547 ประกอบด้วยถนนแอสฟัลต์คอนกรีตขนาด 4 ช่องจราจร และสะพานทางแยกต่างระดับกระทุ่มแบน ต่อมากรมทางหลวงชนบทได้ก่อสร้างสะพานข้ามแยกตัดกับถนนเพชรเกษม แล้วเสร็จเมื่อเดือนสิงหาคม พ.ศ. 2549 เรียกว่าสะพานสาครเกษม ก่อนที่จะก่อสร้างสะพานกลับรถบริเวณฝั่งถนนพุทธสาครและถนนพุทธมณฑล สาย 4 แล้วเสร็จเมื่อเดือนกันยายน พ.ศ. 2550

ถนนพุทธสาครสามารถเชื่อมต่อระหว่างถนนพระรามที่ 2 (ทางหลวงแผ่นดินหมายเลข 35) โดยใช้เส้นทางถนนเศรษฐกิจ 1 ที่ทางแยกต่างระดับมหาชัย แล้วตรงไปยังถนนพุทธสาครได้อย่างต่อเนื่อง เมื่อถึงถนนเพชรเกษม สามารถเลี้ยวซ้ายไปยังจังหวัดนครปฐม หรือจะขึ้นสะพานข้ามแยกสาครเกษม เพื่อที่จะตรงไปตามถนนพุทธมณฑล สาย 4 ไปยังถนนบรมราชชนนี (ทางหลวงแผ่นดินหมายเลข 338) หรือขึ้นสะพานกลับรถอีกครั้งเพื่อเลี้ยวซ้ายไปยังเขตหนองแขมและเขตบางแค กรุงเทพมหานครได้
Mind your own business

Mind your own business เป็น‎สำนวนภาษาอังกฤษที่ใช้กันทั่วไป อาจจะแปลเป็นภาษาไทยว่า “ไปยุ่งกับเรื่องของตัวเองเถอะ” ที่หมายความว่า หยุดยุ่งกับเรื่องที่ไม่ใช่เรื่องของตนเองและไปทำสิ่งที่เป็นของตนเอง

ในคริสต์ทศวรรษ 1930 ‎สำนวนก็แปลงเป็นสแลง ในประโยค “Mind your own beeswax” (ไปปั่นขี้ผึ้งของตัวเองเถอะ) ซึ่งอาจจะทำให้ความรุนแรงของความหมายอ่อนลงบ้าง ศัพทมูลวิทยาพื้นบ้าน (Folk etymology) ให้คำอธิบายของที่มาของแสลงนี้ว่าใช้กันในสมัยเมื่อมีการเริ่มตั้งถิ่นฐานในสหรัฐอเมริกาเมื่อกลุ่มสตรีจะนั่งหน้าเตาผิงปั่นเทียนด้วยกัน แต่ก็มีทฤษฎีอื่นเกี่ยวกับที่อธิบายถึงที่มาของสำนวนนี้

ในนวนิยายวิทยาศาสตร์เรื่อง “The Great Explosion” เอริค แฟรงค์ รัสเซลล์ย่อวลีนี้เป็น “MYOB” หรือ “Myob!” ซึ่งหมายถึงการแข็งข้ออย่างหนึ่งบนดาวนพเคราะห์แกนด์ส อาจจะเป็นได้ว่ารัสเซลล์เป็นผู้ริเริ่มคำย่อนี้ที่ปัจจุบันใช้กันแพร่หลายในสหรัฐอเมริกา
รายชื่อโรงเรียนในจังหวัดนครนายก

ต่อไปนี้เป็นรายชื่อโรงเรียนในจังหวัดนครนายกโรงเรียน
รายชื่อโรงเรียนในจังหวัดนครปฐม

ต่อไปนี้เป็นรายชื่อโรงเรียนในจังหวัดนครปฐม
รายชื่อโรงเรียนในจังหวัดนครพนม

ต่อไปนี้เป็นรายชื่อโรงเรียนในจังหวัดนครพนม
รายชื่อโรงเรียนในจังหวัดนครราชสีมา

ต่อไปนี้เป็นรายชื่อโรงเรียนในจังหวัดนครราชสีมา
เฮนรี โบฟอร์ต ดยุกที่ 3 แห่งซัมเมอร์เซต

เฮนรี โบฟอร์ท ดยุคแห่งซัมเมอร์เซ็ทที่ 3 () (26 มกราคม ค.ศ. 1436 - 15 พฤษภาคม ค.ศ. 1464) เฮนรี โบฟอร์ท ดยุคแห่งซัมเมอร์เซ็ทเป็นขุนนางชาวอังกฤษที่มีบทบาทสำคัญในฐานะแม่ทัพฝ่ายราชวงศ์แลงคาสเตอร์ในสงครามดอกกุหลาบ

เฮนรี โบฟอร์ทเป็นบุตรของเอ็ดมันด์ โบฟอร์ท ดยุคแห่งซัมเมอร์เซ็ทที่ 2 และเอเลเนอร์ โบแชมพ์บุตรีของริชาร์ด โบแชมพ์ เอิร์ลแห่งวอริคที่ 13 ที่ทำให้เฮนรีเป็นลูกพี่ลูกน้องของเลดี้ มาร์กาเร็ต โบฟอร์ด (Lady Margaret Beaufort) และริชาร์ด เนวิลล์ เอิร์ลแห่งวอริคที่ 16 และเป็นลุงของเฮนรี สตาฟฟอร์ด ดยุคแห่งบัคคิงแฮมที่ 2 (Henry Stafford, 2nd Duke of Buckingham)

เฮนรี โบฟอร์ทถูกประหารชีวิตในปี ค.ศ. 1464 หลังจากที่พ่ายแพ้ในยุทธการเฮ็กซแฮม
โรงเรียนรวมมิตรวิทยา

โรงเรียนรวมมิตรวิทยา อาจหมายถึง
ริชาร์ด เนวิลล์ เอิร์ลที่ 5 แห่งซอลส์บรี

ริชาร์ด เนวิลล์ เอิร์ลที่ 5 แห่งซอลส์บรี () (ค.ศ. 1400 - 31 ธันวาคม ค.ศ. 1460) ริชาร์ด เนวิลล์เป็นขุนนางชาวอังกฤษที่มีบทบาทสำคัญในฐานะแม่ทัพฝ่ายราชวงศ์ยอร์คในตอนต้นของสงครามดอกกุหลาบ

ริชาร์ด เนวิลล์เกิดเมื่อปี ค.ศ. 1400 ในมณฑลเดอแรม แม้ว่าจะเป็นบุตรคนที่สามของราล์ฟ เนวิลล์ เอิร์ลแห่งเวสต์มอร์แลนด์ที่ 1 (Ralph Neville, 1st Earl of Westmorland) แต่เป็นบุตรคนแรกที่เกิดกับกับภรรยาคนที่สองโจน โบฟอร์ท ผู้เป็นพี่น้องกับริชาร์ด เนวิลล์ เอิร์ลที่ 5 แห่งซอลส์บรี และซิซิลิ เนวิลล์ผู้เป็นพระมารดาของสมเด็จพระเจ้าเอ็ดเวิร์ดที่ 4 และสมเด็จพระเจ้าริชาร์ดที่ 3

ดินแดนของตระกูลเนวิลล์ส่วนใหญ่อยู่ในมณฑลเดอแรมและมณฑลยอร์คเชอร์ แต่ทั้งสมเด็จพระเจ้าริชาร์ดที่ 2 และสมเด็จพระเจ้าเฮนรีที่ 4 พบว่าตระกูลเนวิลล์เป็นผู้ที่สร้างความสมดุลทางอำนาจต่อตระกูลเพอร์ซีย์ในบริเวณเขตแดนสกอตแลนด์ ฉะนั้นเอิร์ลราล์ฟจึงได้รับพระราชทานบรรดาศักดิ์ในปี ค.ศ. 1397 และได้รับแต่งตั้งให้เป็นผู้ปกครองดินแดนมาร์ช (Lord Warden of the Marches) ในปี ค.ศ. 1403 การสมรสของราล์ฟกับโจน โบฟอร์ทในสมัยที่ความแตกต่างระหว่างขุนนางและเจ้านายเป็นสิ่งสำคัญก็เป็นเพิ่มความมีหน้ามีตาอีกอย่างหนึ่ง เพราะโจน โบฟอร์ทเป็นพระราชนัดดาของสมเด็จพระเจ้าเอ็ดเวิร์ดที่ 3 ฉะนั้นจึงมีฐานะเป็นพระประยูรญาติ
โรงเรียนวัดสระแก้ว

โรงเรียนวัดสระแก้ว อาจหมายถึง
วิลเลียม เนวิลล์ เอิร์ลที่ 1 แห่งเคนต์

วิลเลียม เนวิลล์ เอิร์ลแห่งเค้นท์ที่ 1 () (ราว ค.ศ. 1410 - ค.ศ. 1463) ริชาร์ด เนวิลล์เป็นขุนนางและนายทหารชาวอังกฤษที่มีบทบาทในสงครามดอกกุหลาบ

วิลเลียม เนวิลล์เกิดเมื่อราวปี ค.ศ. 1410 เป็นบุตรคนที่สองของราล์ฟ เนวิลล์ เอิร์ลแห่งเวสต์มอร์แลนด์ที่ 1 (Ralph Neville, 1st Earl of Westmorland) กับภรรยาคนที่สองโจน โบฟอร์ท ผู้เป็นบุตรีของจอห์นแห่งกอนท์ ดยุคแห่งแลงคาสเตอร์ที่ 1 และแคทเธอริน สวินฟอร์ด (Katherine Swynford) โจน โบฟอร์ท เป็นพี่น้องกับริชาร์ด เนวิลล์ เอิร์ลแห่งซอลสบรีที่ 5 และซิซิลิ เนวิลล์ผู้เป็นพระมารดาของสมเด็จพระเจ้าเอ็ดเวิร์ดที่ 4 และสมเด็จพระเจ้าริชาร์ดที่ 3

จอห์นแห่งกอนท์เป็นโอรสองค์ที่สามในพระเจ้าเอ็ดเวิร์ดที่ 3 ฉะนั้นวิลเลียมจึงเป็นพระนัดดาของพระเจ้าเอ็ดเวิร์ดที่ 3 แต่ตระกูลโบฟอร์ทถูกระบุว่าไม่มีสิทธิในการขึ้นครองราชบัลลังก์

วิลเลียมเป็นสมาชิกในตระกูลเนวิลล์อีกคนหนึ่งที่แต่งงานดี วิลเลียมแต่งงานกับทายาทของฟอคอนเบิร์กและได้รับตำแหน่งเป็นลอร์ดฟอคอนเบิร์ก — ขณะที่หลานริชาร์ด เนวิลล์ เอิร์ลแห่งวอริคที่ 16 ไปแต่งงานกับทายาทของวอริคและได้รับแต่งตั้งให้เป็นเอิร์ลแห่งวอริค วิลเลียมแต่งงานก่อนปี ค.ศ. 1422 กับโจน (Joan Neville, Countess of Kent) มีอายุแก่กว่าวิลเลียม 4 ปีและได้รับการบรรยายว่าเป็นผู้มีปัญญาอ่อนมาตั้งแต่กำเนิด ฟอคอนเบิร์กอยู่ทางเหนือของยอร์คเชอร์และเป็นศูนย์กลางทางอำนาจของตระกูลเนวิลล์
หม่อมดุษฎี บริพัตร ณ อยุธยา

หม่อมดุษฎี บริพัตร ณ อยุธยา (สกุลเดิม: ณ ถลาง; 14 ธันวาคม พ.ศ. 2467 – 5 กันยายน พ.ศ. 2558) เป็นนักเขียน, ครู, นักแปล และผู้แต่งเพลงสำหรับเด็กชาวไทย ทั้งเป็นผู้อำนวยการศูนย์ส่งเสริมศักยภาพเด็กปฐมวัย เธอเสกสมรสกับพระวรวงศ์เธอ พระองค์เจ้าสุขุมาภินันท์ และเป็นมารดาของหม่อมราชวงศ์สุขุมพันธุ์ บริพัตร ผู้ว่าราชการกรุงเทพมหานครลำดับที่ 15

หม่อมดุษฎี เป็นผู้ริเริ่มรณรงค์การใช้หนังสือภาพสำหรับเด็ก ทั้งยังเขียนคู่มือการสอนสำหรับครูปฐมวัย และหนังสืออ่านสำหรับเด็ก โดยมีลักษณะการเขียนแบบเล่นเสียงสัมผัส มีใช้คำที่มีเสียงขึ้นลง และใช้คำเก่าเพื่อให้เด็กเรียนรู้ รวมทั้งใช้ภาพประกอบที่สวยงามปลุกเร้าจินตนาการของผู้อ่าน

หม่อมดุษฎี เกิดที่จังหวัดภูเก็ต เป็นธิดาของหลวงอิศเรศรักษา (ปลื้ม ณ ถลาง) กับดรุณ อิศเรศรักษา มารดามีอาชีพเป็นครู

สำเร็จการศึกษาระดับประถมศึกษาจากโรงเรียนปลูกปัญญา จังหวัดภูเก็ต, ระดับมัธยมศึกษาที่โรงเรียนมาแตร์เดอีวิทยาลัย ระดับอุดมศึกษาปริญญาตรีอักษรศาสตร์ อ.บ. (เกียรตินิยม) และอนุปริญญา ครุศาสตร์ ป.ม. (เกียรตินิยม) จากจุฬาลงกรณ์มหาวิทยาลัย ต่อมาได้รับทุนการศึกษาจากครุสภาให้ไปศึกษาต่อในสหรัฐอเมริกา จนสำเร็จการศึกษาปริญญาโท พัฒนาการเด็ก และอนุปริญญาการเลี้ยงเด็ก มหาวิทยาลัยมิลล์

หม่อมดุษฎี เคยเป็นครูสอนหนังสือที่โรงเรียนมาแตร์เดอีวิทยาลัย

เธอเสกสมรสกับพระวรวงศ์เธอ พระองค์เจ้าสุขุมาภินันท์ พระโอรสในสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต กับหม่อมสมพันธ์ บริพัตร ณ อยุธยา เมื่อวันที่ 2 กุมภาพันธ์ พ.ศ. 2494 มีบุตร 2 คน คือเมื่อวันที่ 5 กันยายน 2559 เวลาประมาณ 03.00 น. หม่อมดุษฎี บริพัตร ณ อยุธยา ได้ถึงแก่อนิจกรรมด้วยโรคชราที่โรงพยาบาลศิริราช สิริอายุ 90 ปี

หม่อมดุษฎี มีผลงานการเขียน และแปลทั้งหมด 46 เล่ม อาทิ
เฉิน ฮ่าวหมิน

เฉิน ฮ่าวหมิน (; เกิด 7 ตุลาคม ค.ศ. 1969) เป็นนักแสดง และ นักร้องชาวฮ่องกง
รายชื่อของวิเศษใน คุณครูจอมเวท เนกิมะ!

รายชื่อของวิเศษในการ์ตูนญี่ปุ่น คุณครูจอมเวท เนกิมะ!

ในเล่ม 17 เนกิใช้คาสิโอ้แพร์ในการประยุกต์กับการต่อสู้กับเจ้า คือ การหลบหนีไปชั่วพริบตา และ การเสมือนหยุดเวลา

กระสุนจำกัดสปริงฟิลด์ ซึ่งเข็มกลัดนี้มีความสามารถในการบอกทิศทางของสมาชิกคนอื่นๆที่มีเข็มกลัดนี้อยู่ได้
บัญญัติ

บัญญัติ (บัน-หฺยัด) อาจหมายถึง
สุรบถ หลีกภัย

สุรบถ หลีกภัย (8 ธันวาคม พ.ศ. 2530) เป็นบุตรชายเพียงคนเดียวของชวน หลีกภัย นายกรัฐมนตรีคนที่ 20 ของไทย และภักดิพร สุจริตกุล เป็นอดีตรองโฆษกกระทรวงวัฒนธรรม และปัจจุบันเป็นพิธีกรในวีอาร์โซ

สุรบถ เป็นที่รู้จักของสังคมมาตั้งแต่ยังเล็ก เนื่องจากเป็นบุตรชายเพียงคนเดียวของชวน หลีกภัย นายกรัฐมนตรีในขณะนั้น โดยมักนิยมเรียกติดปากว่า "น้องปลื้ม" โดยชื่อ "สุรบถ" นั้น แปลว่า "ท้องฟ้า" เป็นชื่อพระราชทานจากสมเด็จพระเทพรัตนราชสุดา สยามบรมราชกุมารี เนื่องจากภักดิพร ผู้เป็นมารดาได้ขอพระราชทานจากพระองค์ท่านในฐานะที่ทรงเป็นสหายร่วมชั้นเรียนมาด้วยกันในโรงเรียนจิตรลดา

สุรบถสำเร็จการศึกษาชั้นอนุบาลจากโรงเรียนจิตรลดา ประถมศึกษาโรงเรียนสาธิตมหาวิทยาลัยศรีนครินทรวิโรฒ ประสานมิตร มัธยมศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน
และโรงเรียนพร้าววิทยาคม (เป็นประธานนักเรียน และตั้งวงดนตรี ชื่อ "วงหมากเหนือ" เป็นมือคีย์บอร์ดของวง) และระดับปริญญาตรี คณะรัฐศาสตร์ มหาวิทยาลัยรามคำแหง

สุรบถชื่นชอบการเลี้ยงสัตว์ต่าง ๆ โดยเฉพาะสัตว์เลื้อยคลาน เช่น งู หรือ เต่า และยังนิยมเล่นกีฬามอเตอร์สปอร์ตอย่างเจ็ตสกีร่วมกับนาคร ศิลาชัย อีกทั้งได้เป็นผู้ดำเนินรายการวีอาร์โซ

สุรบถสมรสกับมัลลิกา จงวัฒนา พิธีกรร่วมรายการวีอาร์โซ พิธีหมั้นมีขึ้นในวันที่ 26 ตุลาคม พ.ศ. 2555 ณ โรงแรมเซ็นทาราแกรนด์แอทเซ็นทรัลเวิลด์ ห้องโลตัสสวีท 5-7 และบ่ายวันนั้นคู่หมั้นยังได้รับพระราชทานน้ำสังข์จากสมเด็จพระเทพรัตนราชสุดาฯ สยามบรมราชกุมารี ณ วังสระปทุมด้วย ต่อมาวันที่ 24 พฤศจิกายน 2555 จึงฉลองสมรสพระราชทานที่โรงแรมเดียวกัน

หลังจากที่มีการตั้งประเด็นข้อสงสัยกันเกิดขึ้นในเรื่องของความสัมพันธ์ระหว่างสุรบถและมัลลิกาบนกระทู้ของเว็บไซต์พันทิป.คอม ในวันที่ 3 กุมภาพันธ์ พ.ศ. 2559 สุรบถจึงออกมาชี้แจงผ่านทางอินสตาแกรมว่าได้เลิกรากับภริยามาระยะหนึ่ง โดยให้เหตุผลว่าตนและทับทิมเหมาะควรแก่การเป็นเพื่อนกันมากกว่า แต่คำชี้แจงนั้นได้ถูกลบไปเรียบร้อยแล้ว

มักปรากฏข่าวคราวอยู่เป็นระยะ ถึงการให้ความคิดเห็นเกี่ยวกับเรื่องการเมือง ในฐานะที่เป็นบุตรชายของอดีตนายกรัฐมนตรี ซึ่งได้รับคำวิจารณ์ว่าเสนอความคิดเห็นได้เฉียบแหลม จนได้รับฉายาว่า ""มีดโกนน้อย"" คู่เคียงกับฉายา ""มีดโกนอาบน้ำผึ้ง"" ของนายชวน ผู้เป็นบิดา ในระยะหลัง มักปรากฏเป็นข่าวในวงการบันเทิง กับดาราสาวหรือบุตรสาวของบุคคลในสังคมชั้นสูงหลายคน เช่น หม่อมราชวงศ์แม้นนฤมาส ยุคล

นายสุรบถ หลีกภัย เคยช่วยบิดาหาเสียงให้แก่พรรคประชาธิปัตย์อย่างสม่ำเสมอ ต่อมาในเดือนสิงหาคม พ.ศ. 2553 กระทรวงวัฒนธรรม ได้แต่งตั้งให้นายสุรบถเป็นผู้ช่วยโฆษกกระทรวงวัฒนธรรม
โรคติดต่อทางเพศสัมพันธ์

โรคติดต่อทางเพศสัมพันธ์ หรือ โรคส่งผ่านทางเพศสัมพันธ์ () หรือ กามโรค (; เรียกย่อว่า วีดี) เป็นความเจ็บป่วยซึ่งมีแนวโน้มติดต่อหรือส่งผ่านระหว่างมนุษย์หรือสัตว์โดยการสัมผัสทางเพศ ไม่ว่าจะเป็นการร่วมเพศทางช่องคลอด ทางปาก หรือทางทวารหนัก ในปัจจุบันมีการใช้คำว่า การติดเชื้อทางเพศสัมพันธ์ (Sexually transmitted infection; STI) ซึ่งมีความหมายกว้างกว่าเดิมมากขึ้น เพราะผู้ป่วยอาจมีการติดเชื้อและมีความสามารถในการแพร่เชื้อไปยังผู้อื่นได้โดยไม่มีอาการแสดงของโรค การติดเชื้อทางเพศสัมพันธ์อาจติดต่อได้จากการใช้เข็มฉีดยาเสพติดเข้าหลอดเลือดดำต่อจากผู้ป่วย รวมถึงผ่านการคลอดหรือการเลี้ยงลูกด้วยนมแม่
วาน

วาน (ตุรกี: "Van", "Van", ) เป็นเมืองทางตะวันออกเฉียงใต้ของประเทศตุรกี ในจังหวัดวาน ตั้งอยู่บนฝั่งตะวันออกของทะเลสาบวาน เมืองมีประชากรอย่างเป็นทางการเมื่อปี ค.ศ. 2010 จำนวน 367,419 คน เมืองส่งหนังสัตว์ ผลไม้ และธัญพืชออกจำหน่าย
เฮนรีที่ 6

เฮนรีที่ 6 () อาจหมายถึง
สาธิต กรีกุล

สาธิต กรีกุล หรือที่รู้จักดีในชื่อ บิ๊กจ๊ะ เกิดเมื่อวันที่ 15 มิถุนายน พ.ศ. 2503 จบการศึกษาระดับมัธยมจากโรงเรียนเซนต์คาเบรียล จากนั้นเข้าเรียนที่มหาวิทยาลัยอัสสัมชัญ ทว่าต่อมาย้ายไปศึกษา ในภาควิชาการตลาด คณะบริหารธุรกิจ ของวิทยาลัยกรุงเทพ (ปัจจุบันคือ มหาวิทยาลัยกรุงเทพ) เป็นรุ่นที่ 16 เนื่องจากบิดาเป็นนักธุรกิจ จึงสนับสนุนให้ศึกษาในสายนี้ เมื่อจบการศึกษาในปี พ.ศ. 2525 ก็เริ่มงานกับแผนกการค้าระหว่างประเทศ ธนาคารไทยพาณิชย์ อยู่ระยะหนึ่ง

จากนั้นจึงเข้าทำงานกับ บริษัท สยามสปอร์ต ซินดิเคท จำกัด ด้วยความที่รู้จักกับ "ย.โย่ง" เอกชัย นพจินดา และ "น้องหนู" ธราวุธ นพจินดา โดยเริ่มจากการเป็นผู้สื่อข่าว นักแปลและคอลัมนิสต์ก่อน ในปี พ.ศ. 2525 ต่อมาเริ่มงานพากย์กีฬาครั้งแรก คู่กับจักรพันธุ์ ยมจินดา ในศึกฟุตบอลโลก 1986 ที่เม็กซิโก คู่ระหว่างเยอรมนีตะวันตก กับอุรุกวัย

สาธิตชื่นชอบฟุตบอลมาตั้งแต่เด็กๆ โดยทีมที่ชอบมาตั้งแต่สมัยเรียนมัธยม คือแมนเชสเตอร์ ยูไนเต็ด เอกลักษณ์ประจำตัวของเขาคือ ไว้หนวดเหนือริมฝีปากมาจนปัจจุบันนี้ โดยได้รับอิทธิพลมาจาก จอร์จ เบสต์ อดีตกองกลางของแมนเชสเตอร์ ยูไนเต็ด, อัล ปาชิโน ดาราฮอลลีวูด และแบรี่ กิบบ์ นักร้องวงบีจีส์ ทั้งนี้ เขาเคยโกนหนวดมาครั้งหนึ่ง เมื่อปี พ.ศ. 2542 หลังจากประกาศไว้ เมื่อแมนเชสเตอร์ ยูไนเต็ด ชนะเลิศฟุตบอล 3 รายการใหญ่ คือพรีเมียร์ลีก, เอฟเอ คัพ และยูฟ่า แชมเปียนส์ลีก นอกจากนั้น ยังประกาศอีกว่า จะโกนออกตลอดชีวิต หากทีมชาติไทย ชนะเลิศการแข่งขันฟุตบอลโลก

ปัจจุบันเป็นผู้ประกาศข่าวกีฬา และผู้บรรยายกีฬา ทางช่อง 3 (ตั้งแต่ปี พ.ศ. 2534), ผู้บรรยายกีฬาทางซีทีเอชและทรูวิชันส์ รวมถึงเป็นพิธีกรประจำรายการ "บิ๊กจ๊ะ เจาะกีฬา" ซึ่งออกอากาศสด ในทุกคืนวันจันทร์ เวลา 21:00 - 22:00 น. ทางช่องสยามสปอร์ตนิวส์ ทรูวิชันส์ช่อง 114 และปัจจุบันรายการนี้ได้ออกอากาศเป็นบันทึกเทป ในทุกคืนวันจันทร์ เวลา 20:30 - 21:00 น. ทางช่องทีสปอร์ตส์ แชนแนล

สาธิตเคยได้รับรางวัลเมขลา ผู้บรรยายการแข่งขันกีฬาดีเด่น ประจำปี พ.ศ. 2535 รางวัลผู้บรรยายกีฬาดีเด่นโทรทัศน์ทองคำ ประจำปี พ.ศ. 2535, พ.ศ. 2536 และพ.ศ. 2537 รางวัลเทพทองพระราชทานบุคคลดีเด่น สาขาวิทยุโทรทัศน์ ประจำปี พ.ศ. 2546 และ พ.ศ. 2549 รางวัลลูกผู้มีความกตัญญูกตเวทีอย่างสูงต่อแม่ สาขาสื่อมวลชน จากสภาสังคมสงเคราะห์แห่งประเทศไทยฯ ในปี พ.ศ. 2553 และพ่อตัวอย่างแห่งชาติ ประจำปี พ.ศ 2557

ชีวิตครอบครัวเขาสมรสกับวิไลลักษณ์ มีลูกสาวหนึ่งคนคือ รวิสรา ซึ่งเกิดเมื่อปี พ.ศ. 2540
ท่าน้ำนนทบุรี

ท่าน้ำนนทบุรี หรือ ท่าน้ำนนท์ หรือ ท่าน้ำพิบูลสงคราม 3 เป็นท่าน้ำริมแม่น้ำเจ้าพระยาหลายท่าใกล้เคียงกัน ตั้งอยู่บริเวณหน้าศาลากลางจังหวัดนนทบุรีหลังเก่าและหอนาฬิกาจังหวัดนนทบุรี ถนนประชาราษฎร์ เขตเทศบาลนครนนทบุรี จังหวัดนนทบุรี ประกอบด้วยท่าเรือด่วนเจ้าพระยาและท่าเรือข้ามฟาก

ท่าน้ำนนทบุรีเป็นท่าเรือที่มีเรือด่วนเจ้าพระยาทุกสายมาจอด เนื่องจากเป็นจุดเชื่อมต่อการคมนาคมระหว่างอำเภอปากเกร็ด อำเภอเมืองนนทบุรี และกรุงเทพมหานคร

ท่าน้ำนนทบุรี, รหัส: น30 () มี 2 ท่า ประกอบด้วยท่าน้ำนนทบุรี บริเวณด้านหน้า มีเรือ 2 เส้นทางหมุนเวียนให้บริการในท่าเดียวกัน โดยแยกเป็นโป๊ะด้านทิศเหนือสำหรับผู้โดยสารลงเรือ และด้านทิศใต้สำหรับผู้โดยสารขี้นจากเรือ
ทัศนาวลัย จักรพงษ์

ทัศนาวลัย จักรพงษ์ (สกุลเดิม องอาจอิทธิชัย, 26 กันยายน พ.ศ. 2521 — ) มีชื่อเล่นว่า ฮาน่า นักแสดงและนางแบบชาวไทย

เป็นบุตรของพันเอก (พิเศษ) ธนพงษ์ และโรซานา องอาจอิทธิชัย เธอมีพี่ชายหนึ่งคนชื่อ โรจนพงศ์ องอาจอิทธิชัย (ชื่อเล่น โนอา) จบการศึกษาระดับมัธยมจากโรงเรียนเบญจมราชานุสรณ์  จังหวัดนนทบุรี และในระดับอุดมศึกษาจากมหาวิทยาลัยกรุงเทพ เป็นนักแสดง นางแบบ เข้าวงการจากการถ่ายโฆษณา ถ่ายแบบและนางเอกมิวสิกวิดีโอ เคยมีข่าวคบหากับธรรพ์ณธร ปาลกะวงศ์ ณ อยุธยา หลังจากนั้นร่วมกันก่อตั้งบริษัท ฮาวคัม เอ็นเตอร์เทนเม้นท์ จำกัด ผลิตรายการ บางกอกรามา และ เก๋า กิ๊กส์ ร่วมกับพานทองแท้ ชินวัตร และไอยคุปต์ กฤตบุญญาลัย

จากนั้นได้รู้จักและสนิทสนมกับ จุลจักร จักรพงษ์ หรือ ฮิวโก้ และพัฒนาความสัมพันธ์จนเป็นแฟนกัน จากนั้นทั้งคู่ประกาศวิวาห์กันในปี 2552 จัดงานฉลองสมรสแบบอิสลามที่วังจักรพงษ์ ย่านท่าเตียน เมื่อวันที่ 21 มีนาคม 2552และปัจจุบันได้เปลี่ยนชื่อมาเป็น ทัศนาวลัย จักรพงษ์และมีบุตรชาย 2 คน ชื่อ ทัศนจักร จักรพงษ์ (ชื่อเล่น ฮาเปอร์) และ ปารุสก์ จักรพงษ์ (ชื่อเล่น ฮันเตอร์)
หมู่เกาะซิลลี

หมู่เกาะซิลลี (; ; ) เป็น "กลุ่มเกาะ" (Archipelago) ที่ตั้งอยู่ที่ปลายคาบสมุทรคอร์นวอลล์ของสหราชอาณาจักร ตามธรรมเนียมแล้วเป็นส่วนการบริหารของมณฑลคอร์นวอลล์ แต่หมู่เกาะซิลลีมีเทศบาลท้องถิ่น (Unitary authority) ของตนเองมาตั้งแต่ปี ค.ศ. 1889 และเป็นบริเวณที่ได้รับการระบุว่าเป็น "บริเวณธรรมชาติงดงามที่ดีเด่น"

ชื่อที่ถูกต้องของหมู่เกาะคือ "Isles of Scilly" หรือเพียง "Scilly" ผู้ที่พำนักอยู่บนหมู่เกาะถือว่าคำว่า "Scillies" หรือ "Scilly Isles" เป็นชื่อที่ไม่ถูกต้อง บางครั้งคำว่า "Scillonian" ก็ใช้เป็นคุณศัพท์สำหรับสิ่งที่เกี่ยวกับกลุ่มเกาะนี้

หมู่เกาะซิลลีเป็นที่ตั้งถิ่นฐานมาตั้งแต่สมัยหินและผู้คนมีความเป็นอยู่ที่ลำบากมาตั้งแต่ดั้งเดิมมาจนถึงคริสต์ศตวรรษที่ 20 ความเป็นอยู่ที่ว่าคือการหากินจากสิ่งที่หาได้บนดินหรือในทะเล ในปัจจุบันก็ยังมีการทำเกษตรกรรมและการประมง แต่รายได้หลักมาจากการท่องเที่ยว
ระดับการระบาดของเชื้อโรค

ระดับการระบาดของเชื้อโรค เป็นตัวเลขระดับการระบาดของเชื้อโรคสายพันธุ์ต่างๆที่มีขึ้นและเกิดการระบาดขึ้นบนโลก เป็นที่รู้จักอย่างกว้างขวางในประเทศไทยจากเหตุการณ์การระบาดของไข้หวัดใหญ่สายพันธุ์ใหม่ 2009 ซึ่งในปัจจุบันอยู่ในระดับที่ 4

การแบ่งจะมีอยู่ทั้งหมด 6 ระดับ โดย องค์การอนามัยโลก ดังต่อไปนี้
ระดับ 1 จะเป็นระดับที่ยังไม่พบเชื้อโรคในมนุษย์ หรืออาจจะมีเชื้อโรคดังกล่าวในสัตว์บางตัว แต่ความเสี่ยงที่จะระบาดสู่คนอยู่ในระดับต่ำ

ระดับ 2 มีการระบาดอย่างชัดเจนในสัตว์ ยังไม่มีการระบาดในมนุษย์ แต่ความเสี่ยงที่จะระบาดสู่คนสูงขึ้น
ระดับ 3 จะเป็นระดับที่มีการพบการระบาดจากสัตว์สู่คน แต่ยังไม่พบการระบาดจากคนสู่คน

ระดับ 4 พบการระบาดจากคนสู่คน แต่เชื้อโรคยังไม่สามารถรับมือกับระบบภูมิต้านทานในร่างกายได้ดีนัก การติดโรคที่ยังอยู่ในระดับนี้จึงยากมาก (แต่ก็ติดโรคได้) ดังนั้น การระบาดในระดับนี้สามารถจำกัดไว้ในวงแคบได้

ระดับ 5 มีการระบาดในวงกว้างขึ้น เชื้อโรคสามารถรับมือกับระบบภูมิต้านทานในร่างกายได้ดีขึ้น แต่ก็ยังไม่สมบูรณ์ การติดโรคที่อยู่ในระดับนี้ง่ายกว่าระดับ 4 แต่ก็ยังจัดอยู่ในระดับที่ยาก จึงยังสามารถจำกัดวงการระบาดได้เช่นกัน
ระดับ 6 เกิดการระบาดของเชื้อโรคทั่วโลก
ชลบุรีดาร์บีแมทช์

ชลบุรีดาร์บีแมทช์ เป็นชื่อเรียกของการแข่งขันฟุตบอลระหว่างสโมสรภายในจังหวัดชลบุรี ไม่ว่าจะเป็น คู่ใดคู่หนึ่งของทีม ชลบุรี ศรีราชา หรือ พัทยา ยูไนเต็ด โดยการแข่งขันของทั้งสามสโมสร เป็นการลบข้อครหาที่ว่าทั้งสามทีม ซึ่งบริหารโดยกลุ่มการเมืองกลุ่มเดียวกันที่ว่าอาจจะมีการล้มบอล หรือเล่นแบบสมยอมกันของทั้งสามสโมสร
รายชื่อโจโยกันจิ

โจโยกันจิ () คือตัวอักษรคันจิ 1,945 ตัวที่กำหนดโดยกระทรวงศึกษาธิการของประเทศญี่ปุ่น ว่าเป็นตัวอักษรคันจิที่ใช้ในชีวิตประจำวันเป็นประจำ
ซุคฮอย

ซุคฮอย (, ) เป็นผู้ผลิตเครื่องบินรายใหญ่ของรัสเซียมีที่มีชื่อเสียงจากเครื่องบินขับไล่ มันถูกก่อตั้งโดยพาเวล ซุคฮอยเมื่อปีพ.ศ. 2482 โดยใช้ชื่อว่าสำนักงานออกแบบซุคฮอย ("Sukhoi Design Bureau, OKB-51" ใช้ชื่อย่อว่าซู) มันได้กลายมาเป็นบริษัทหุ้นประกอบด้วยสำนักงานออกแบบซุคฮอยในมอสโคว์ สมาคมผลิตการบินโนโวซิเบิร์สกหรือเอ็นเอพีโอ ("Novosibirsk Aviation Production Association, NAPO") สมาคมผลิตการบินคอมโซมอล์สกหรือเคเอ็นเอเอพีโอ ("Komsomolsk-on-Amur Aircraft Production Association, KnAAPO") และอิรคุท สำนักงานใหญ่ของซุคฮอยตั้งอยู่ในมอสโคว์ ฟินเมกคานิก้าเป็นเจ้าของ 25% ของซุคฮอย รัฐบาลรัสเซียกำลังวางแผนที่จะรวมซุคฮอยเข้ากับมิโคยัน อิลยูชิน อิรคุท ตูโปเลฟ และยาโกเลฟเพื่อสร้างบริษัทใหม่ชื่อยูไนเต็ด แอร์คราฟท์ บิลดิง คอร์เปอร์เรชั่น
ในปัจจุบันซู-24 ซู-25 ซู-27 ซู-30 ซู-34 และซู-33 เข้าประจำการในกองทัพเรือและกองทัพเรือรัสเซีย เครื่องบินโจมตีซุคฮอยหรือเครื่องบินขับไล่ถูกใช้โดยอาร์มาเนีย อินเดีย จีน โปแลนด์ สาธารณรัฐเช็ก สโลวะเกีย ฮังการี จอร์เจีย เยอรมนีตะวันออก ซีเรีย แอลจีเรีย เกาหลีเหนือ เวียดนาม มาเลเซีย อัฟกานิสถาน เยเมน อียิปต์ ลิเบีย อิหร่าน แองโกลา เอธิโอเปีย เปรู และอินโดนีเซีย เวเนซุเอลาได้ทำสัญญาในการซื้อซู-30 สามสิบลำในเดือนมิถุนายน พ.ศ. 2549 เครื่องบินของซุคฮอยอีกกว่า 2,000 ลำถูกใช้โดยประเทศอื่นๆ ในการส่งออก ด้วยซู-26 ซู-29 และซู-31 ทำให้มันเป็นบริษัทผู้ผลิตที่มีเครื่องบินผาดโผนในแนวหน้า

ในวันที่ 4 สิงหาคม พ.ศ. 2549 กระทรวงกลาโหมสหรัฐฯ ได้หมายโทษของซุคฮอยในการกล่าวอ้างที่ว่ามันได้ส่งเสริมให้อิหร่านเข้าแสดงความรุนแรงต่อสหรัฐฯ ซุคฮอยจึงถูกห้ามให้ทำธุรกิจกับรัฐบาลกลางสหรัฐฯ
รายชื่อโรงเรียนในจังหวัดนครศรีธรรมราช

ต่อไปนี้เป็นรายชื่อโรงเรียนในจังหวัดนครศรีธรรมราช
รายชื่อโรงเรียนในจังหวัดนครสวรรค์

ต่อไปนี้เป็นรายชื่อโรงเรียนในจังหวัดนครสวรรค์
รายชื่อโรงเรียนในจังหวัดนนทบุรี

ต่อไปนี้เป็นรายชื่อโรงเรียนในจังหวัดนนทบุรี จำแนกตามอำเภอที่ตั้ง
Chevauchée

Chevauchée (ภาษาฝรั่งเศสที่แปลว่า “promenade” หรือ “horse charge” ขึ้นอยู่กับบริบท) เป็นยุทธวิธีที่ใช้ในการสงครามยุคกลางเพื่อทำให้ข้าศึกอ่อนกำลังลงโดยการก่อความไม่สงบต่างๆ เช่นการปล้นสดมในอาณาบริเวณของศัตรู หรือการเผาเพื่อที่จะบ่อนทำลายผลผลิตในบริเวณที่ก่อกวนซึ่งตรงกันข้ามการใช้วิธีล้อมหรือการต่อสู้ในการเอาชนะเป็นการเด็ดขาด "Chevauchée" อาจจะเป็นวิธีที่เป็นการกดดันให้ฝ่ายศัตรูให้ออกมาต่อสู้ หรือเป็นวิธีข่มอำนาจของรัฐบาลฝ่ายศัตรู ที่ทำให้ผู้อยู่ในอารักขาหมดความเชื่อมั่นและความจงรักภักดีต่อรัฐบาล การใช้วิธีนี้มักจะทำให้เกิดการอพยพใหญ่ๆ เข้าไปอยู่ในเมืองที่มีกำแพงป้องกันหรือในปราสาทที่วิธี “Chevauchée” ไม่มีผล
รายชื่อโรงเรียนในจังหวัดน่าน

ต่อไปนี้เป็นรายชื่อโรงเรียนในจังหวัดน่าน
สถาบันเกษตราธิการ สำนักงานปลัดกระทรวงเกษตรและสหกรณ์

สถาบันเกษตราธิการ เป็นหน่วยงานในสังกัดของสำนักงานปลัดกระทรวงเกษตรและสหกรณ์ ตั้งทำการอยู่ภายในมหาวิทยาลัยเกษตรศาสตร์

สถาบันเกษตราธิการ เดิมมีชื่อว่า "สถาบันพัฒนาผู้บริหารการเกษตรและสหกรณ์" ก่อตั้งขึ้นเมื่อวันที่ 15 กุมภาพันธ์ พ.ศ. 2535

ทั้งนี้สถาบันพัฒนาผู้บริหารการเกษตรและสหกรณ์ในขณะนั้น ทำหน้าที่ ฝึกอบรม และพัฒนานักบริหารการเกษตรสมัยใหม่ ที่เน้นรูปแบบการบริหารแบบผสมผสานเป็นสำคัญ และสอดคล้องกับแนวความคิดที่จะปฏิรูปทัศนคติของข้าราชการ จากการเป็นข้าราชการสังกัดกรม ไปสู่การเป็นข้าราชการของกระทรวงเกษตรและสหกรณ์อย่างแท้จริง

จนกระทั่งในวันที่ 9 ตุลาคม พ.ศ. 2545 สถาบันพัฒนาพัฒนาผู้บริหารการเกษตรและสหกรณ์แห่งนี้ ได้มีการปรับปรุงโครงสร้าง บทบาทหน้าที่และภารกิจใหม่ ตามนโยบายของรัฐบาลขณะนั้น อันมีนโยบายการบริหารปรับเปลี่ยนและการปฏิรูประบบราชการ จนกระทั่งเปลี่ยนชื่อเป็น "สถาบันเกษตราธิการ" นั่นเอง

ทั้งนี้ "สถาบันเกษตราธิการ" มีหน้าที่เพื่อทำการศึกษา วิจัย เพื่อพัฒนาระบบ รูปแบบ และยุทธศาสตร์ ในการบริหารพัฒนาข้าราชการของ กระทรวงเกษตรและสหกรณ์ และเป็นองค์กรในการบริการทางด้านวิชาการและเทคโนโลยีที่เกี่ยวข้อง เพื่อพัฒนาข้าราชการ ระดับสูง และทรัพยากรบุคคลของกระทรวงเกษตรและสหกรณ์
รายชื่อโรงเรียนในจังหวัดบุรีรัมย์

ต่อไปนี้เป็นรายชื่อโรงเรียนในจังหวัดบุรีรัมย์
สกอชท์เอิร์ธ

Scorched earth เป็นนโยบายทางการทหารหรือยุทธวิธีในการสงครามเพื่อทำลายทุกสิ่งที่อาจเป็นประโยชน์แก่ข้าศึกระหว่างที่ข้าศึกกำลังเดินทัพหรือถอยทัพจากบริเวณใดบริเวณหนึ่งโดยเฉพาะ ความหมายแต่เดิมแล้วหมายถึงการเผาพืชพันธุ์ทางการเกษตรเพื่อตัดแหล่งผลิตอาหารซึ่งคล้ายกับวิธี "Chevauchée" ที่ใช้กันในสมัยกลาง แต่ในสมัยปัจจุบันไม่จำกัดแต่เพียงการทำลายแหล่งผลิตอาหารเท่านั้น แต่รวมทั้งการทำลายที่หลบภัย การคมนาคม การสื่อสารและแหล่งอุตสาหกรรมด้วย วิธีนี้อาจจะทำโดยกองทัพที่อยู่ในดินแดนของข้าศึกหรือจากดินแดนของตนเอง

Scorched earth มักจะใช้สับสนกับ “ถางแล้วเผา” (slash and burn) ซึ่งไม่ใช่ยุทธวิธีทางการทหารแต่เป็นวิธีทางการเกษตรกรรม เป็นคำที่มีความหมายคาบเกี่ยว แต่ไม่ใช่วิธีเดียวกันกับการทำลายทรัพยากรของข้าศึก ซึ่งเป็นการทำลายอย่างเจาะจงด้วยเหตุผลทางยุทธศาสตร์การเมืองที่ไม่ใช่การทำลายด้วยเหตุผลทางยุทธศาสตร์และปฏิบัติการทางทหาร
รายชื่อโรงเรียนในจังหวัดปทุมธานี

ต่อไปนี้เป็นรายชื่อโรงเรียนในจังหวัดปทุมธานี

รายชื่อโรงเรียนรัฐบาลที่เปิดสอนระดับมัธยมศึกษาในอำเภอเมืองปทุมธานี อำเภอคลองหลวง อำเภอธัญบุรี อำเภอหนองเสือ อำเภอลาดหลุมแก้ว อำเภอลำลูกกา และอำเภอสามโคก รายชื่อโรงเรียนรัฐบาลที่เปิดสอนระดับประถมศึกษาในอำเภอเมืองปทุมธานี อำเภอคลองหลวง อำเภอลาดหลุมแก้ว และอำเภอสามโคก รายชื่อโรงเรียนรัฐบาลที่เปิดสอนระดับประถมศึกษาในอำเภอธัญบุรี อำเภอลำลูกกา และอำเภอหนองเสือ รายชื่อโรงเรียนที่อยู่ในสังกัดองค์การบริหารส่วนจังหวัดปทุมธานีรายชื่อโรงเรียนที่อยู่ในสังกัดสถาบันอุดมศึกษา

รายชื่อโรงเรียนเอกชนในจังหวัดปทุมธานี
พีเอสทู

พีเอสทู () เป็นพอร์ตชนิดหนึ่งที่ใช้สำหรับเสียบสายเมาส์หรือสายคีย์บอร์ด
อิสซาเบลลาแห่งบาวาเรีย

อิสซาเบลลาแห่งบาวาเรีย สมเด็จพระราชินีแห่งฝรั่งเศส หรือ อิซาโบแห่งบาวาเรีย สมเด็จพระราชินีแห่งฝรั่งเศส () (ราว ค.ศ. 1370 - 24 กันยายน ค.ศ. 1435) อิสซาเบลลาแห่งบาวาเรียประสูติราว ค.ศ. 1370 ทรงเป็นบุตรีของสตีเฟนที่ 3 ดยุคแห่งบาวาเรีย และทัดดิอา (Taddea Visconti) ผู้มาจากตระกูลขุนนางวิสคอนติผู้ครองมิลาน อิสซาเบลลาแห่งบาวาเรียเป็นพระราชินีในพระเจ้าชาร์ลที่ 6 แห่งฝรั่งเศส หลังจากที่เสกสมรสเมื่อวันที่ 17 กรกฎาคม ค.ศ. 1385 แล้วพระองค์ก็ทรงมีบทบาทสำคัญในทางการเมืองในปลายรัชสมัยอันมีวิกฤตการณ์ของพระสวามี อิสซาเบลลาแห่งบาวาเรียเป็นพระมารดาของพระเจ้าชาร์ลที่ 7 แห่งฝรั่งเศส และพระราชินีอังกฤษสองพระองค์ -- พระราชินีอิสซาเบลลาในพระเจ้าริชาร์ดที่ 2 แห่งอังกฤษ และพระราชินีแคทเธอรินในพระเจ้าเฮนรีที่ 5 แห่งอังกฤษ
พระเจ้าชาร์ลที่ 6 แห่งฝรั่งเศส

พระเจ้าชาร์ลส์ที่ 6 แห่งฝรั่งเศส (ภาษาอังกฤษ: Charles VI of France) (3 ธันวาคม ค.ศ. 1368- 21 ตุลาคม ค.ศ. 1422) ทรงเป็นพระมหากษัตริย์แห่งฝรั่งเศสแห่งราชวงศ์วาลัวส์ ที่ได้รับการขนานพระนามว่า “le Bien-Aimé” (ผู้เป็นที่รัก) หรือ “le Fol or le Fou” (ผู้เสียพระสติ) พระเจ้าชาร์ลส์ทรงเป็นสมาชิกในราชวงศ์วาลัวส์ และเป็นพระราชโอรสของพระเจ้าชาร์ลส์ที่ 5 แห่งฝรั่งเศส พระเจ้าชาร์ลส์ทรงครองราชบัลลังก์ฝรั่งเศสตั้งแต่วันที่ 16 กันยายน ค.ศ. 1380 จนเสด็จสวรรคตเมื่อวันที่ 21 ตุลาคม ค.ศ. 1422

พระเจ้าชาร์ลส์ที่ 6 เสด็จขึ้นครองราชบัลลังก์ฝรั่งเศสเมื่อพระชนมายุได้เพียง 11 พรรษาในปี ค.ศ. 1380 ในพิธีบรมราชาภิเษกที่มหาวิหารแรงส์ ต่อมาอีกห้าปีก็ทรงเสกสมรสกับอิสซาเบลลาแห่งบาวาเรียในปี ค.ศ. 1385 และทรงเริ่มปกครองประเทศด้วยพระองค์เองในปี ค.ศ. 1388 หลังจากการปกครองโดยพระปิตุลาฟิลิปเดอะโบลด์ดยุคแห่งเบอร์กันดี (Philip the Bold) ตั้งแต่ขึ้นครองราชสมบัติ

พระเจ้าชาร์ลส์ที่ 6 ทรงเริ่มมีพระอาการเหมือนทรงเสียพระสติเป็นพักๆ มาตั้งแต่อายุ 20 พรรษากว่าๆ จนบางครั้งก็ไม่ทรงปฏิบัติพระราชภารกิจในการปกครองได้ จากการสันนิษฐานจากพระอาการต่างๆ พระองค์อาจจะมีอาการของผู้เป็นโรคจิตเภท (Schizophrenia)